CELEX: 32010D0721(01)
Language: da
Date: 2010-07-19 00:00:00
Title: Kommissionens afgørelse af 19. juli 2010 om finansiering i 2010 af aktiviteter på veterinærområdet vedrørende Den Europæiske Unions informationspolitik, støtte til internationale organisationer, anmeldelse af sygdomme og datamatisering af veterinærprocedurer

21.7.2010   
            
            
               DA
            
            
               Den Europæiske Unions Tidende
            
            
               C 199/1
            
         KOMMISSIONENS AFGØRELSE
   af 19. juli 2010
   om finansiering i 2010 af aktiviteter på veterinærområdet vedrørende Den Europæiske Unions informationspolitik, støtte til internationale organisationer, anmeldelse af sygdomme og datamatisering af veterinærprocedurer
   2010/C 199/01
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 20, artikel 23, artikel 35, stk. 2, og artikel 36, stk. 2, og
   ud fra følgende betragtninger:
   
               (1)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne til finansforordningen skal der forud for indgåelsen af en forpligtelse til at afholde en udgift over Den Europæiske Unions budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               I henhold til finansforordningens artikel 110 skal der vedtages et årligt arbejdsprogram for tilskud.
            
         
               (3)
            
            
               Det er nødvendigt at fastlægge et arbejdsprogram for Den Europæiske Unions aktiviteter på veterinærområdet vedrørende informationspolitik, støtte til internationale organisationer, anmeldelse af sygdomme og datamatisering af veterinærprocedurer. Da arbejdsprogrammet i bilagene danner en tilstrækkeligt detaljeret ramme, jf. artikel 90, stk. 2 og 3, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2) (i det følgende benævnt »gennemførelsesbestemmelserne«), udgør nærværende afgørelse en finansieringsafgørelse for de i arbejdsprogrammet omhandlede tilskud og indkøbskontrakter.
            
         
               (4)
            
            
               Det fastsættes i artikel 19 i beslutning 2009/470/EF, at Unionen bidrager finansielt til at etablere en informationspolitik vedrørende dyresundhed, dyrevelfærd og fødevaresikkerheden ved animalske produkter, herunder gennemførelse af de undersøgelser, der er nødvendige for at udarbejde og udvikle retsforskrifter vedrørende dyrevelfærd.
            
         
               (5)
            
            
               Kommissionen har forpligtet sig til at forelægge Europa-Parlamentet og Rådet rapporter om de forskellige metoder til bedøvelse af fjerkræ (artikel 27, stk. 3, i Rådets forordning (EF) nr. 1099/2009 af 24. september 2009 om beskyttelse af dyr på aflivningstidspunktet (3)), om dyrs velfærd under transport og om samhandelen med levende dyr inden for den udvidede Union (artikel 32 i Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (4)) og om genetiske parametres betydning for identificerede mangler, der medfører dårlig velfærd for slagtekyllinger (artikel 6, stk. 1, i Rådets direktiv 2007/43/EF af 28. juni 2007 om minimumsforskrifter for beskyttelse af slagtekyllinger (5)).
            
         
               (6)
            
            
               Kommissionen har i EF-handlingsplanen for dyrebeskyttelse og dyrevelfærd (6), der blev vedtaget i 2006, forpligtet sig til at orientere de berørte parter og offentligheden bedre.
            
         
               (7)
            
            
               Kommissionen har forpligtet sig til inden udgangen af 2010 at forelægge Europa-Parlamentet og Rådet en rapport om kloning i forbindelse med fødevareproduktion. I rapporten vil alle aspekter af kloning i forbindelse med fødevareproduktion i lyset af gældende lovgivning blive taget op, og der vil blive peget på mulige løsninger. Der er behov for data om den nuværende situation med hensyn til anvendelse af teknologi og om virkningerne heraf på dyrenes sundhed og velfærd.
            
         
               (8)
            
            
               Unionen bør udnytte »Verdensveterinæråret 2011« til at gøre opmærksom på sin dyresundhedspolitik og understrege betydningen af dyrlægefagets rolle i sikringen af folkesundhed, dyresundhed og dyrevelfærd.
            
         
               (9)
            
            
               Det fastsættes i artikel 19, litra a), nr. i), i beslutning 2009/470/EF, at Unionen yder tilskud til indsamling og lagring af alle oplysninger om EU-retsforskrifter vedrørende dyresundhed, dyrevelfærd og fødevaresikkerheden ved animalske produkter.
            
         
               (10)
            
            
               Det er nødvendigt at yde tilskud til at gøre den interaktive database over veterinærlovgivning (Vetlex), der er oprettet af Generaldirektoratet for Udvidelse med særligt henblik på kandidatlande, potentielle kandidatlande og lande, der er omfattet af den europæiske naboskabspolitik, tilgængelig for alle medlemsstaterne.
            
         
               (11)
            
            
               I henhold til artikel 22 i beslutning 2009/470/EF kan Unionen iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udarbejde Unionens veterinærbestemmelser og for at udvikle undervisning og uddannelse på veterinærområdet.
            
         
               (12)
            
            
               Verdensorganisationen for Dyresundhed (OIE) er den mellemstatslige organisation, der er ansvarlig for at forbedre dyresundheden på verdensplan. OIE afholder den 6.-8. december 2010 en verdenskonference om veterinærlovgivning. OIE har udført en første undersøgelse af veterinærlovgivningen og har til hensigt at føre drøftelser med alle sine medlemsstater på verdenskonferencen. Det er vigtigt, at EU's tilgang til veterinærlovgivning formidles til alle OIE's medlemsstater, og at EU aktivt støtter denne konference for ved denne lejlighed at fremme Unionens dyresundhedspolitik.
            
         
               (13)
            
            
               I henhold til artikel 168, stk. 1, litra c), i gennemførelsesbestemmelserne kan der ydes tilskud uden indkaldelse af forslag til organer, der indtager en faktisk monopolstilling. Som standardiseringsorgan i henhold til WTO's SPS-aftale og som den mellemstatslige organisation, der er ansvarlig for at forbedre dyresundheden på verdensplan, har OIE en faktisk monopolstilling i denne sektor, og derfor er det ikke nødvendigt at iværksætte en indkaldelse af forslag, for at EU kan bidrage til tilrettelæggelsen af verdenskonferencen om veterinærlovgivning.
            
         
               (14)
            
            
               Det fastsættes i artikel 35, stk. 1, i beslutning 2009/470/EF, at der kan ydes EU-tilskud til indførelse af systemer for identifikation af dyr og for underretning om sygdomme.
            
         
               (15)
            
            
               Der bør derfor ydes EU-tilskud til forvaltning og forbedring af systemet for anmeldelse af dyresygdomme (ADNS), der er baseret på Κommissionens beslutning 2005/176/EF af 1. marts 2005 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (7).
            
         
               (16)
            
            
               Kommissionen har i sin meddelelse til Rådet, Europa-Parlamentet, Det Europæiske Sociale og Økonomiske Udvalg og Regionsudvalget om en ny dyresundhedsstrategi for Den Europæiske Union (2007-2013) forpligtet sig til at forbedre EU's beredskab over for alvorlige trusler mod dyresundheden, herunder styrkelse af Unionens net for hurtig reaktion.
            
         
               (17)
            
            
               Det fastsættes i artikel 36 i beslutning 2009/470/EF, at der kan ydes EU-tilskud til visse edb-systemer, der anvendes ved handel inden for Unionen og ved import.
            
         
               (18)
            
            
               Det er nødvendigt fortsat at yde tilskud til hosting, forvaltning og vedligeholdelse af det integrerede edb-veterinærsystem Traces (Trade Control and Expert System), der blev indført ved Kommissionens beslutning 2003/24/EF af 30. december 2002 om udvikling af et integreret veterinærinformationssystem (8).
            
         
               (19)
            
            
               Nærværende finansieringsafgørelse kan også dække betaling af skyldig rente som følge af for sen betaling, jf. artikel 83 i finansforordningen og artikel 106, stk. 5, i gennemførelsesbestemmelserne.
            
         
               (20)
            
            
               Med henblik på anvendelsen af denne afgørelse bør »væsentlig ændring« defineres i overensstemmelse med artikel 90, stk. 4, i gennemførelsesbestemmelserne.
            
         
               (21)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Det årlige arbejdsprogram for gennemførelse af artikel 20, artikel 23, artikel 35, stk. 2, og artikel 36, stk. 2, i beslutning 2009/470/EF som fastlagt i bilag I og II, vedtages.
   Arbejdsprogrammet er en finansieringsafgørelse som omhandlet i artikel 75 i finansforordningen.
   Artikel 2
   Det tilskud, der ved denne afgørelse tillades ydet til gennemførelse af programmet, må højst udgøre 4 935 000 EUR, der finansieres over følgende budgetpost i Den Europæiske Unions almindelige budget for 2010:
   
               —
            
            
               budgetpost 17 04 02 01: 4 935 000 EUR.
            
         Denne bevilling kan også dække skyldig rente som følge af for sen betaling.
   Artikel 3
   1.   Den anvisningsberettigede kan foretage ændringer i forhold til denne afgørelse, som ikke betragtes som væsentlige, jf. artikel 90, stk. 4, i forordning (EF, Euratom) nr. 2342/2002, i overensstemmelse med principperne om forsvarlig økonomisk forvaltning og om proportionalitet.
   2.   Kumulerede ændringer af de beløb, der er tildelt foranstaltningerne omfattet af arbejdsprogrammet, og som ikke overstiger 10 % af det i artikel 2 i denne afgørelse anførte maksimale tilskud, betragtes ikke som væsentlige, jf. artikel 90, stk. 4, i forordning (EF, Euratom) nr. 2342/2002, forudsat at de ikke i betydelig grad påvirker arbejdsprogrammets karakter og målsætninger.
   
      Udfærdiget i Bruxelles, den 19. juli 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EFT L 357 af 31.12.2002, s. 1.
   
      (3)  EUT L 303 af 18.11.2009, s. 1.
   
      (4)  EUT L 3 af 5.1.2005, s. 1.
   
      (5)  EUT L 182 af 12.7.2007, s. 19.
   
      (6)  KOM(2006) 13 endelig.
   
      (7)  EUT L 59 af 5.3.2005, s. 40.
   
      (8)  EFT L 8 af 14.1.2003, s. 44.
   
      BILAG I
      
         Rådets beslutning 2009/470/EF om visse udgifter på veterinærområdet, særlig artikel 20, artikel 23, artikel 35, stk. 2, og artikel 36, stk. 2 — Arbejdsprogrammet for 2010
      
      1.1.   Indledning
      
      Dette program omfatter 8 gennemførelsesforanstaltninger for året 2010. På baggrund af målsætningerne i Rådets beslutning 2009/470/EF af 25. maj 2009 om visse udgifter på veterinærområdet er budgetfordelingen og hovedindsatsen som følger:
      
                  —
               
               
                  Tilskud (gennemført ved direkte central forvaltning) (1.2):
                  
                              —
                           
                           
                              EU-tilskud på 200 000 EUR til tilrettelæggelse af verdenskonferencen om veterinærlovgivning, som afholdes af OIE den 6.-8. december 2010, bestående af EU-samfinansiering på højst 80 % af de samlede støtteberettigede udgifter.
                           
                        
            
                  —
               
               
                  Indkøb (gennemført ved direkte central forvaltning) (1.3):
                  
                              —
                           
                           
                              Anvendelse af en rammekontrakt på højst 1 100 000 EUR til udarbejdelse af redskaber til fremme af dyresundhedsspørgsmål og dyresundhedsstrategiske principper inden for rammerne af oplysningskampagnen vedrørende verdensveterinæråret 2011.
                           
                        
                              —
                           
                           
                              Iværksættelse af en subdelegation fra Generaldirektoratet for Sundhed og Forbrugere til Generaldirektoratet for Udvidelse efter skriftlig aftale mellem de to generaldirektorater i overensstemmelse med artikel 7 i forretningsordenen om et tilskud på højst 75 000 EUR til at muliggøre adgang til Vetlex-databasen for embedsmænd i medlemsstaterne.
                           
                        
                              —
                           
                           
                              Anvendelse af en rammekontrakt på højst 50 000 EUR til en undersøgelse med henblik på at indsamle tilgængelige oplysninger om virkningerne af kloning på husdyrs sundhed og velfærd.
                           
                        
                              —
                           
                           
                              Anvendelse af rammekontrakter på højst 2 210 000 EUR til hosting, vedligeholdelse og udvikling af det integrerede edb-veterinærsystem Traces (Trade Control and Expert System).
                           
                        
                              —
                           
                           
                              Anvendelse af en rammekontrakt på højst 600 000 EUR vedrørende undersøgelser, publikationer og informationsformidling til støtte for dyrevelfærdsstrategien.
                           
                        
                              —
                           
                           
                              Anvendelse af en rammekontrakt på højst 200 000 EUR vedrørende en undersøgelse til evaluering af EU's beredskab over for alvorlige trusler mod dyresundheden og styrkelse af Unionens net for hurtig reaktion på det pågældende område.
                           
                        
                              —
                           
                           
                              Anvendelse af en rammekontrakt på højst 500 000 EUR vedrørende ajourføring og nødvendige tekniske forbedringer af systemet for anmeldelse af dyresygdomme (ADNS).
                           
                        
            1.2.   Tilskud
      
      1.2.1.   EU-tilskud til finansiering af verdenskonferencen om veterinærlovgivning, der afholdes af OIE den 6.-8. december 2010
      
      Tilskud ydes på grundlag af en skriftlig aftale.
      RETSGRUNDLAG
      Artikel 23 i Rådets beslutning 2009/470/EF
      BUDGETPOST
      17 04 02 01
      DE MÅL, SOM SKAL OPFYLDES, OG DE FORVENTEDE RESULTATER
      OIE afholder den 6.-8. december 2010 en verdenskonference om veterinærlovgivning.
      Selv om Verdensorganisationen for Dyresundhed (OIE) har udført en første undersøgelse af veterinærlovgivningen og har til hensigt at føre drøftelser med alle sine medlemsstater på verdenskonferencen, er det vigtigt, at EU's tilgang til veterinærlovgivning formidles til alle OIE's medlemsstater, og at EU aktivt støtter denne konference.
      BESKRIVELSE AF OG FORMÅL MED GENNEMFØRELSESFORANSTALTNINGEN
      EU-tilskud til finansiering af verdenskonferencen om veterinærlovgivning
      GENNEMFØRELSE
      Direkte centraliseret
      YDELSE AF TILSKUD UDEN INDKALDELSE AF FORSLAG: ARTIKEL 168, STK. 1, LITRA C)
      VEJLEDENDE TILSKUDSBELØB
      200 000 EUR
      MAKSIMAL SAMFINANSIERINGSSATS
      Højst 80 % af de samlede støtteberettigede udgifter til afholdelse af verdenskonferencen.
      1.3.   Indgåelse af indkøbskontrakter
      
      Det samlede budget til indkøbskontrakter i 2010 beløber sig til 4 735 000 EUR.
      1.3.1.   Informationskampagne til fremme af verdensveterinæråret 2011
      
      RETSGRUNDLAG
      Artikel 20 i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Højst fire tjenesteydelseskontrakter
      INDHOLDET AF DE PLANLAGTE KONTRAKTER
      Udarbejdelse af informationskampagnen vedrørende verdensveterinæråret 2011 med det formål at gøre opmærksom på Unionens dyresundhedspolitik i løbet af temaåret ved hjælp af forskellige informationstiltag og –redskaber. Se nærmere herom i bilag II.
      GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      —
      SÆRLIG AFTALE
      Indgåelse af mindst fire særlige tjenesteydelseskontrakter (i andet kvartal 2010) i henhold til rammekontraktreference XXX (referencenummeret indsættes inden vedtagelsen).
      1.3.2.   Vetlex-databasens tilgængelighed for alle medlemsstaternes forvaltninger
      
      RETSGRUNDLAG
      Artikel 20 i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Iværksættes ved en subdelegation fra Generaldirektoratet for Sundhed og Forbrugere til Generaldirektoratet for Udvidelse efter skriftlig aftale mellem de to generaldirektorater i overensstemmelse med artikel 7 i forretningsordenen.
      INDHOLDET AF DE PLANLAGTE AFTALER (HVIS MULIGT)
      Vetlex-databasen er en eksisterende interaktiv database over al veterinærlovgivning, der for øjeblikket er tilgængelig for kandidatlande, potentielle kandidatlande og lande, der er omfattet af den europæiske naboskabspolitik. Databasen ajourføres senest 24 timer efter, at ny lovgivning er offentliggjort, og indeholder de konsoliderede udgaver af de pågældende bestemmelser. Databasen forvaltes af en ekstern virksomhed på grundlag af en kontrakt, der er indgået med Generaldirektoratet for Udvidelse.
      Midlerne til at betale for denne tjenesteydelse stammer for øjeblikket fra budgettet for Generaldirektorat for Udvidelse, og derfor kan adgangen til Vetlex-databasen ikke gøres tilgængelig for medlemsstaterne.
      Det planlagte tilskud skal gøre det muligt at stille Vetlex til større rådighed for embedsmænd i medlemsstaterne.
      GENNEMFØRELSE
      —
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Efter vedtagelsen af nærværende afgørelse.
      VEJLEDENDE BELØB TIL UDBUDDET
      75 000 EUR
      SÆRLIG AFTALE
      Skriftlig aftale mellem GD SANCO og GD ELARG
      1.3.3.   Undersøgelse af klonings virkninger på husdyrs sundhed og velfærd
      
      RETSGRUNDLAG
      Artikel 23 i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Én tjenesteydelseskontrakt (anvendelse af gældende rammekontrakter)
      INDHOLDET AF DE PLANLAGTE AFTALER (HVIS MULIGT)
      Der indsamles data om denne teknologis negative virkninger hos klonede dyr og deres rugemødre. Der foretages en sammenligning med andre teknologier og en analyse af mulighederne for at forbedre teknikken.
      Kloningens konsekvenser for biodiversitet, avlsprogrammer og biosikkerhed skal også undersøges.
      GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Første halvdel af 2010
      VEJLEDENDE BELØB TIL UDBUDDET
      50 000 EUR
      SÆRLIG AFTALE
      Indgåelse af én særlig tjenesteydelseskontrakt (i andet kvartal 2010) under rammekontraktreferencen XXX (referencenummeret indsættes inden vedtagelsen).
      1.3.4.   Hosting, forvaltning, vedligeholdelse og videreudvikling af det integrerede edb-veterinærsystem Traces (Trade Control and Expert System)
      
      RETSGRUNDLAG
      Artikel 36, stk. 2, i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      En række tjenesteydelseskontrakter (anvendelse af gældende rammekontrakter)
      INDHOLDET AF DE PLANLAGTE AFTALER (HVIS MULIGT)
      
                  —
               
               
                  1 935 000 EUR til hosting, forvaltning og vedligeholdelse af det integrerede edb-veterinærsystem Traces (Trade Control and Expert System), logistisk støtte til hjælp til Traces-brugerne, bidrag til centrale tjenester, kommunikation, hjemmeside, sikkerhed og indkøb (vedligeholdelse og støtte) af software-licenser
               
            
                  —
               
               
                  150 000 EUR til udvikling og gennemførelse af en edb-platform til informationsudveksling mellem nationale kvægdatabaser kombineret med certificering via Traces
               
            
                  —
               
               
                  125 000 EUR til en undersøgelse af de tekniske krav vedrørende iværksættelse af elektronisk certificering i Traces og en analyse af den nuværende løsning med hensyn til elektroniske underskrifter i medlemsstaterne.
               
            GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      —
      VEJLEDENDE BELØB TIL UDBUDDET
      2 210 000 EUR (en del af 140 mio. EUR til ESP DESIS I & II (it-udviklingstjenester i DIGIT))
      SÆRLIG AFTALE
      Indgåelse af en række særlige tjenesteydelseskontrakter (i tredje kvartal 2010) under rammekontraktreferencerne DIGIT 05650, 05710, 05711, 05716, 06210 og 06350.
      Afslutning af en indkaldelse af interessetilkendegivelser med kode 4-12, der offentliggøres under reference 2005/S 208-204587 (i tredje kvartal 2010).
      1.3.5.   Undersøgelser, publikationer og informationsformidling til støtte for dyrevelfærdsstrategien
      
      RETSGRUNDLAG
      Artikel 20 i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Højst syv tjenesteydelseskontrakter (anvendelse af gældende rammekontrakter)
      INDHOLDET AF DE PLANLAGTE AFTALER (HVIS MULIGT)
      
                  —
               
               
                  En undersøgelse af virkningerne af eventuelle foranstaltninger vedrørende en EU-dyrevelfærdstrategi
               
            
                  —
               
               
                  En undersøgelse til evaluering af de socioøkonomiske og miljømæssige virkninger af at udfase visse metoder til bedøvelse af fjerkræ, f.eks. bedøvelse i grupper i strømførende vandbad.
               
            
                  —
               
               
                  En rapport om virkningerne af forordning (EF) nr. 1/2005 for dyrs velfærd under hensyntagen til gennemførelsen af bestemmelserne om navigationssystemer samt de socioøkonomiske konsekvenser, herunder regionale aspekter.
               
            
                  —
               
               
                  Afholdelse af en international konference om en pædagogisk tilgang til dyrevelfærd med det formål at give borgerne nærmere oplysninger om dyrevelfærd og skabe større bevidsthed om betydningen af at lære folk, hvordan dyr bør behandles.
               
            
                  —
               
               
                  En undersøgelse til evaluering af de socioøkonomiske og miljømæssige konsekvenser af eventuelle foranstaltninger til dels at minimere velfærdsproblemerne for slagtekyllinger på kommercielle bedrifter med hensyn til genetisk udvælgelse, dels at minimere de velfærdsproblemer, der opstår som følge af den måde, bedsteforældreflokkene og forældreflokkene opdrættes og holdes på.
               
            GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      —
      VEJLEDENDE BELØB TIL UDBUDDET
      600 000 EUR
      SÆRLIG AFTALE
      Indgåelse af højst syv særlige tjenesteydelseskontrakter (i første halvdel af 2010) under rammekontrakterne for evaluering, konsekvensanalyser og tilhørende tjenesteydelser, parti 3, fødevarekæden, kontrakt nr. SANCO/2008/01/055. Dog ikke til afholdelse af den internationale konference om en pædagogisk tilgang til dyrevelfærd, hvor der indgås særlige tjenesteydelseskontrakter eller kontrakter på tjenestegrensniveau.
      1.3.6.   Evaluering af EU's net for hurtig reaktion, krisestyring og kommunikationskapacitet med hensyn til visse overførbare dyresygdomme
      
      RETSGRUNDLAG
      Artikel 23 i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Én tjenesteydelseskontrakt (anvendelse af gældende rammekontrakter)
      INDHOLDET AF DE PLANLAGTE AFTALER (HVIS MULIGT)
      En undersøgelse til evaluering af EU's net for hurtig reaktion, krisestyring og kommunikationskapacitet med hensyn til visse overførbare dyresygdomme
      GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Første halvdel af 2010
      VEJLEDENDE BELØB TIL UDBUDDET
      200 000 EUR
      SÆRLIG AFTALE
      DG SANCO rammekontrakt for evaluering 2009-2013, parti 3 (fødevarekæden), kontraktnummer SANCO/2008/01/055
      1.3.7.   Systemet for anmeldelse af dyresygdomme (ADNS)
      
      RETSGRUNDLAG
      Artikel 35, stk. 2, i Rådets beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ARTEN AF PLANLAGTE AFTALER
      Højst tre tjenesteydelseskontrakter (anvendelse af gældende rammekontrakter)
      INDHOLDET AF DE PLANLAGTE AFTALER (HVIS MULIGT)
      Denne indkøbskontrakt vedrører:
      
                  —
               
               
                  150 000 EUR til løbende arbejde vedrørende ADNS-systemet
               
            
                  —
               
               
                  150 000 EUR til forberedelse af, at ADNS kan anvendes til webtjenester for ind- og udgående meddelelser, og til at gøre ADNS kompatibelt med OIE's meddelelsessystem
               
            
                  —
               
               
                  50 000 EUR til kortlægning: tilføjelse af webmapper til ADNS og anbringelse af webmapper på SANCO's internetsider
               
            
                  —
               
               
                  50 000 EUR til kortlægning: forbedring af resultaterne ved hjælp af ArcMAP
               
            
                  —
               
               
                  100 000 EUR til licenser og støtte
               
            GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Allerede gennemført af DIGIT
      VEJLEDENDE BELØB TIL UDBUDDET
      500 000 EUR
      SÆRLIG AFTALE
      Indgåelse af højst tre særlige tjenesteydelseskontrakter (i 2010) under rammekontraktreference DI 5710-5750
   
   
      BILAG II
      
         Programmeringsdokument med nærmere oplysninger om de fælles informationstiltag, der er omhandlet i aftalememorandummet mellem Europa-Kommissionen og Verdensorganisationen for Dyresundhed (OIE) om fælles informationstiltag i 2011
          (1)
      
      1.   Produktion af videoklip
      
      En kontrahent udvalgt af Kommissionen skal producere seks (6) videoklip af dyresundhedsspørgsmål, f.eks. dyrlægens daglige arbejde med store dyr på gårde, handel med levende dyr og animalske produkter, fødevaresikkerhed, dyrevelfærd, bekæmpelse af zoonoser og krisestyring.
      Kommissionen finansierer produktion og formidling af videoklippene på nøje udvalgte websteder, f.eks. EUTube, og muligvis også på tv-kanaler i EU-medlemsstaterne.
      Til gengæld sikrer OIE fri adgang til et stort lager af relevant, uredigeret filmisk materiale, som den af Kommissionen udvalgte kontrahent må bruge, dog udelukkende til produktionen af de seks videoklip. OIE vil muligvis senere formidle videoklippene i andre OIE-medlemsstater gennem OIE's kanaler.
      De to parter har aftalt, at de begge overvåger alle faser i redigeringen af videoklippene.
      Kommissionen ejer ophavsrettighederne til de endelige udgaver af videoklippene, men vil søge godkendelse fra OIE, hvis der senere træffes beslutning om duplikation, ændring og genbrug af dele af eller alt det materiale, som kontrahenten har produceret.
      OIE får tilladelse fra Kommissionen til frit at bruge videoklippene, men skal give Kommissionen oplysninger om udbredelsen af videoklippene.
      2.   EU's veterinæruge 2011 og udformning af bannere
      
      Der skal udformes en visuel identitet for EU's veterinæruge 2011, der skal omfatte elementer fra verdensveterinæråret 2011 (Vet2011), og som skal anvendes på en række relaterede kommunikationsredskaber.
      Det er aftalen, at denne visuelle identitet skal indeholde eller være tilpasset elementer fra den nuværende udformning af det eksisterende Vet2011-design. Hvis der foretages væsentlige ændringer af det eksisterende logo for Vet2011, skal dette forelægges til godkendelse hos både generaldirektøren for OIE, Dr. Bernard Vallat, og formanden for udvalget for koordinering og PR-aktiviteter for Vet2011, professor Jean-François Chary.
      I forbindelse med Vet2011 har Kommissionen til hensigt at bruge den visuelle identitet til at udforme bannere med både EU's og OIE's logoer. Et af disse bannere hænges op på Berlaymontbygningen i ugen 17.-24. januar 2011. Kommissionen vil desuden udforme og producere det samme banner i et mindre format til ophængning på OIE's hovedkvarter, hvor det skal markere begyndelsen af verdensveterinæråret. OIE sørger for, at det mindre banner hænges op på et udvalgt sted og tages ned igen. Kommissionen dækker ikke udgifterne til ophængning og nedtagning af bannerne, bortset fra på Berlaymontbygningen. Hvis bannerne hænges op flere steder, øges synligheden af Kommissionens og OIE's arbejde.
      3.   Webbaseret fotokonkurrence
      
      Der forventes udskrevet en webbaseret fotokonkurrence i forbindelse med verdensveterinæråret 2011. Webstedet bør give borgere fra EU og resten af verden mulighed for at deltage i en fotokonkurrence, ved at de uploader deres fotos på serveren og indtaster deres kontaktoplysninger. Det er planen, at fotokonkurrencen skal omfatte forskellige kategorier, både hvad angår deltagerne og fototemaerne. Der bør tages hensyn hertil under udformningen af webstedet, som også bør vise den visuelle identitet, der er produceret til kampagnen, og EU's og OIE's logoer.
      Projektet finansieres af Kommissionen, og det forventes, at de bedste fotos vil blive offentliggjort i løbet af EU's veterinæruge 2011 den 16.-22. maj 2011. OIE står til gengæld for pr-aktiviteterne i forbindelse med konkurrencen og vil spille en absolut aktiv rolle i udvælgelsen af vinderfotoerne og i udstillingen heraf på eksterne stande, især på mødestedet for den 79. samling i Paris og i OIE's hovedkvarter i Paris.
      4.   Stande på Grüne Woche (Berlin)/Salon de l'Agriculture (Paris)
      
      Kommissionen og OIE er enige om, at Vet2011 bør promoveres kraftigt på de to største dyre- og fødevaremesser i EU i Tyskland og Frankrig i hhv. januar og februar 2011.
      Kommissionen har indvilliget i at finansiere produktionen af selve standen samt relevant trykt informationsmateriale og reklamegaver. OIE indvilliger til gengæld i at forhandle med de relevante myndigheder om gratis leje af stande/pladser på messerne. Der er enighed om, at der skal være repræsentanter for både Kommissionen og OIE til stede på den fælles stand under messerne.
      
         (1)  K(2010) 3526.